APSTIPRINĀTS

Rēzeknes novada domes

2023.gada 2.novembra sēdē

(protokols Nr.22, 29.§, 4.punkts)

Pirkuma līgums

Rēzekne 2023. gada \_\_\_\_\_\_\_\_\_\_\_

 Rēzeknes novada pašvaldība, reģistrācijas Nr.90009112679, juridiskā adrese: Atbrīvošanas aleja 95A, Rēzekne, domes priekšsēdētāja Monvīda Švarca personā, kurš rīkojas, pamatojoties uz Pašvaldību likuma un Rēzeknes novada pašvaldības 2023.gada 6.aprīļa saistošajiem noteikumiem Nr.1 ”Rēzeknes novada pašvaldības nolikums”, turpmāk tekstā – PĀRDEVĒJS, no vienas puses, un turpmāk saukts – Pircējs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, abi kopā turpmāk tekstā – Puses, pamatojoties uz 2023.gada \_\_\_\_\_\_ izsoles rezultātiem, noslēdza šo līgumu par sekojošo:

1.LĪGUMA PRIEKŠMETS

* 1. Pārdevējs pārdod Pircējam nekustamo īpašumu „Strautmala” ar kadastra Nr. 6876 004 0002, kas sastāv no zemes vienības ar kadastra apzīmējumu 6876 004 0088, platība 4,92 ha, kas atrodas Nautrēnu pagasts, Rēzeknes novads, turpmāk – Nekustamais īpašums.
	2. Nekustamais īpašums pieder Pārdevējam un īpašuma tiesības uz nekustamo īpašumu nostiprinātas Rēzeknes tiesā, Nautrēnu pagasta zemesgrāmatas nodalījuma Nr.100000665536 ar Rēzeknes tiesas tiesneša Gunāra Siliņa 2023.gada 19.marta lēmumu (žurnāla Nr. 300005832000) .

2. PIRKUMA MAKSA UN SAMAKSAS KĀRTĪBA

* 1. Nekustama īpašuma pirkuma maksa, saskaņā ar 2023gada \_\_\_\_\_ izsoles rezultātiem noteikta EUR \_\_\_\_\_\_\_ (summa vārdiem).
	2. Pirms izsoles Pircējs, kā izsoles dalībnieks, ir iemaksājis Pārdevēja kontā nodrošinājuma naudu EUR 950,00 (deviņi simti piecdesmit *euro*, 00 centi), apmērā. Pircēja, pirms izsoles iemaksātā nodrošinājuma summa, ir ieskaitīta pirkuma maksā.
	3. Puses apliecina, ka līdz Līguma parakstīšanai Pircējs ir veicis pilnu samaksu par Nekustamo īpašumu, tas ir EUR \_\_\_\_\_\_ (\_\_\_\_\_\_\_\_\_\_\_\_), iemaksājot to Rēzeknes novada pašvaldības REĢ.NR.90009112679, Valsts Kases norēķinu kontā: LV79TREL980257006400B.
	4. Visus izdevumus, kas saistīti ar Līguma noslēgšanu un īpašumtiesību nostiprināšanu zemesgrāmatā sedz Pircējs.

3.PUŠU TIESĪBAS UN PIENĀKUMI

* 1. Pārdevējs garantē, ka ir Nekustamā īpašuma vienīgais likumīgais īpašnieks un ir tiesīgs slēgt Līgumu, un uzņemties tajā noteiktās saistības.
	2. Pircējs apņemas 30 darba dienu laikā no Līguma parakstīšanas brīža reģistrēt Līgumu un nostiprināt īpašuma tiesības uz sava vārda zemesgrāmatā.
	3. Saskaņā ar likuma “Par nekustamā īpašuma nodokli” 7. panta pirmās daļas 3. punktu, Pircējs ir nekustamā īpašuma nodokļa maksātājs ar nākamo mēnesi pēc tam, kad Pircēja īpašumtiesības ir nostiprinātas zemesgrāmatā.
	4. Pārdevējs neatbild par Nekustamā īpašuma nenozīmīgiem trūkumiem, kā arī par tādiem, kas ieguvējam bijuši zināmi vai, pievēršot visparastāko uzmanību, nevarētu palikt viņam apslēpti.
	5. Visu risku par zaudējumiem, kurus Nekustamais īpašums var radīt trešajām personām, no Līguma spēkā stāšanās brīža (parakstīšanas), uzņemas Pircējs.

4.ATBILDĪBA

* 1. Puses ir pilnā mērā atbildīgas par uzņemto saistību pilnīgu izpildi LR normatīvajos aktos paredzētajā kārtībā.
	2. Par katru Līguma pārkāpumu vainīgā puse ir atbildīga par otrai pusei radītajiem zaudējumiem.
	3. Pārdevējs apņemas parakstīt visus nepieciešamos dokumentus, kas nepieciešami Līguma reģistrēšanai, apliecināšanai un nekustamā īpašuma reģistrēšanai zemesgrāmatā, kā arī citus LR normatīvajos aktos paredzētos dokumentus, kas saistīti ar Līguma izpildi uzreiz pēc Līguma noslēgšanas.

5.PĀRĒJIE NOTEIKUMI

* 1. Pircējs iegūst īpašuma tiesības uz Nekustamu īpašumu pēc to nostiprināšanas zemesgrāmatā.
	2. Pirms Līguma noslēgšanas par Nekustamo īpašumu nav strīda, tam nav uzlikts atsavināšanas aizliegums un tas nav nevienam citam atsavināts, nav apgrūtināts ar parādiem un saistībām.
	3. Līgums stājas spēkā ar parakstīšanas brīdi un darbojas līdz Pušu saistību pilnīgai izpildei.
	4. Pircējs apliecina, ka ir iepazinies ar Nekustama īpašuma faktisko stāvokli, un piekrīt to pirkt tādā stāvoklī, kāds tas ir Līguma noslēgšanas dienā.
	5. Pārdevējs un Pircējs apliecina, ka, noslēdzot Līgumu, labi apzinās Nekustamā īpašuma vērtību, pirkuma summu un samaksas kārtību, un atsakās celt cits pret citu prasību par Līguma atcelšanu un pirkuma – pārdevuma summas maiņu pārmērīgu zaudējumu dēļ.
	6. Pārdevējs pilnvaro Pircēju veikt visas nepieciešamās darbības, lai zemesgrāmatā reģistrētu Pircēja īpašuma tiesības uz Nekustamo īpašumu un pārstāvētu Pārdevēju zemesgrāmatā.
	7. Attiecības, kas nav atrunātas Līgumā, tiek regulētas saskaņā ar Latvijas Republikas normatīvajiem aktiem.
	8. Visi strīdi, kas radušies starp Pusēm, tiek atrisināti savstarpēji vienojoties vai, ja šāda vienošanās nav iespējama, strīdi tiek risināti Civillikumā noteiktajā kārtībā.
	9. Līgums stājas spēkā ar brīdi, kad to parakstījušas abas Puses.
	10. Līgums sastādīts un parakstīts 3 (trīs) eksemplāros uz 2 (divām) lapām, visiem Līguma eksemplāriem ir vienāds juridiskais spēks.

PUŠU REKVIZĪTI UN PARAKSTI

Pārdevējs: Rēzeknes novada pašvaldība, reģistrācijas Nr.90009112679, juridiskā adrese: Atbrīvošanas aleja 95A, Rēzekne, LV-4601.

Pircējs: \_\_\_\_\_\_\_\_\_\_\_\_\_ personas kods/reģ.nr \_\_\_\_\_\_\_\_\_\_, deklarētā dzīves vieta/juridiskā adrese \_\_\_\_\_\_\_\_\_\_\_\_\_\_\_\_\_.

PĀRDEVĒJS:\_\_\_\_\_\_\_\_\_\_\_\_\_\_\_ PIRCĒJS :\_\_\_\_\_\_\_\_\_\_\_

/M.Švarcs /